[{"text_idx": "#000000", "text": "LAB aldaketa sozial eta politikoaren alde mobilizatuko da Nafarroan"}, {"text_idx": "#000002", "text": "Gero eta nafar langile gehiagok bat datoz eredu politiko eta ekonomikoaren aldaketaren aldarriarekin. Izan ere, otsailaren 22ko ustelkeriaren kontrako eta berrikuntza demokratikoaren aldeko manifestazio historikoan parte hartu zuten 35.000 lagunetatik gehienak langileak ziren. Ez da kasualitatearen ondorio: denok ala denok badakigu Nafarroa hezur eta azal uzteraino jetzi duen elite ustela geure lanaren kontura aberasten egon dela. Gaur inoiz baino egi borobilagoa da: ez da ondasunik falta, lapurrak dira soberan."}, {"text_idx": "#000003", "text": "Maiatzaren Lehenekoa aldaketaren ateak irekitzen ari diren borroka txiki eta handiak aldarrikatzeko hitzordua da. Lan erreformaren aplikazioari galga jarri, kaleratzeei hortzak erakutsi, prekarietatea borrokatu nahiz mutua patronalen zanpaketari aurre egiten dion ekintza sindikala aldarrikatzeko hitzordua; etxebizitza, osasungintza publikoa, hezkuntza askatzailea nahiz zerbitzu sozialen aldeko ekintza soziala aldarrikatzekoa. Eredu ekonomiko eta sozial berriaren aldeko uholde soziala haziz doa, Euskal Herrian definitu eta eraiki nahi dugun eredua, Troikaren edota unean uneko Gobernu espainiarraren inposaketen gainetik."}, {"text_idx": "#000004", "text": "Erregimen nafar-espainoletik etekina atera duten horiek urduri daude, aldaketaren aldeko uholdea nola zabaltzen ari den ikusita. Eta 1982an Foru Hobekuntzarekin bezala, Madrilen laguntza behar izan dute, Barcinaren dimisioa eta hauteskundeak eskatzen zituen Nafarroako gehiengo sozialaren aurkako erabakia inposatzeko. Espainiako Estatuak lan erreforma ankerra, bi pentsio erreforma basati eta amaigabeko murrizketak inposatu dizkigu; Nafarroako Parlamentuan onartutako lege aurrerakoiak atzera bota ditu helegite bidez; eta geure etorkizunaren gaineko erabakiak hartzea eragozten digu."}, {"text_idx": "#000005", "text": "\u201cMartxokadak\u201d langileariaren aldaketa desirak zapuztu ditu berriro ere. Alabaina, azken urteetan ikusi den bezala, gero eta oztopo handiagoak jarri, orduan eta indar handiagoa hartuko du aldaketaren aldeko uholde sozialak. Kolokan dago Espainiako eskuinaren hegemonia Nafarroan; hegemonia berria aitzinarazteko garaia da, langileriarena, pertsonen zerbitzura egongo den eredu ekonomiko eta sozial berria eraikiz. LABek aldarrikapen hori islatuko du Maiatzaren Lehenean eta horrekin bat egiten duen oro izango da ongi etorria."}, {"text_idx": "#000006", "text": "Maiatzaren Lehenean langileok erabakitzeko dugun eskubidea aldarrikatu zuen LABek hamarnaka herritan"}, {"text_idx": "#000007", "text": "Ainhoa Etxaideren adierazpenak 2014ko Maiatzaren Lehenean"}, {"text_idx": "#000008", "text": "Maiatzaren Leheneko mobilizazioen argazki galeria"}, {"text_idx": "#000009", "text": "LABek milaka lagun bildu ditu Nafarroan aldaketa sozial eta politikoaren alde"}, {"text_idx": "#000011", "text": "Bizkaiko metalaren negoziazioan jaurlaritzak egindako proposamena langile batzarrera eramango dugu"}]